io6 
OBSERVATIONES ZOOLOGICAE. 
tertia antice magis , postice minus. Prima in margine posteriore maculas duas 
albas habet , secunda tres , tertia , quarta et quinta totidem ut tamen in quinta 
macula anterior jam evanescere incipiat. In sexta duae jam confluentes ; in 
septima et sequentibus una , sensim debiliores et in ultimis evanescentes. Subtus 
fasciae quinque fuscae , quarum ultima in ipso apice remigis, tertia ad sinum. 
Et sic in secunda, tertia, quarta remige; in quinta usque ad nonam tres tan- 
tum. Tum sensim evanescunt, et postremae sine maculis fusco-cinereae. 
Tectrices superiores uniformes fuscae , apicibus illarum quae in disco aut 
medio totius alae posterioris sunt, apice subluteis. Tectrices inferiores colore 
ventris , extimae tamen sive i emigibus propiores longiores fusco - cinereae. 
Subalares rectae , quatuor aut quinque. 
Rectrices fasciis tribus apicibusque albidis , fusco colore in extima , et 
apice albido in mediis magis evanescentibus. 
Tectrices caudae superiores apice , inferiores totae pallidae rufae aut vi- 
naceae. 
Alulae spuriae pollicum quatuor, linearum totidem. Longiores mihi vi- 
dentur, quam in ullo alio falcone. 
In farcto et ad vivae avis speciem composito apices alarum ab apice caudae 
sesquipollice distant. 
Masne fuerit an femina inquirere neglexi. 
Totus habitus gracilis. Capite parvo , corpore gracili, longiusculo. Pedibus 
altis. 
Magnitudine majore, colore et vitta exceptis , idem esse videtur cum illo, 
(praecedenti ,) quem pro pygargo habeo. 
Alius falco pygargus ? i. e. La Soubuse Buffonii , mense Thermidorio A. 5 . 
(d. 27. Aug. 1797 ) a Collega Lauthro datus. 
Volatus amplitudo pedum trium , pollicum quatuor. Longitudo ab apice 
rostri ad extremos ungues pedis unius , pollicum duorum ; ad extremam cau- 
dam pedis unius , pollicum quinque. Longitudo a narium angulo anteriore ad 
apicem rostri pollicum sex. Longitudo tarsi pollicum duorum , linearum 
quinque. 
Venter uniformiter rufus , dorsum fuscum. Cera flava. Nares patulae. 
Rostrum nigrum , denticulo prorsus nullo. Setae copiosae subpatulae ad 
basin rostri. 
